Нацрт

На основу члана 8. Закона о финансирању локалне самоуправе (''Службени гласник РС'', број 62/06, 47/11 и 93/12), члана 11. и члана 38б. Закона о порезима на имовину (''Службени гласник РС'', број: 26/2001, 45/2002, 80/2002, 135/2004, 61/2007, 5/2009, 101/2010, 24/2011, 78/2011, 57/12-УС и 47/2013), члана 36. Закона о изменама и допунама Закона о порезима на имовину ( ''Службени гласник РС'', број 47/2013) и члана 37. Статута Града Ниша ( ''Службени лист Града Ниша'' број 88/2008), Скупштина Града Ниша, на седници одржаној дана\_\_\_\_\_\_\_\_\_\_\_ 2013. године, донела је:

**ОДЛУКУ**

**О ВИСИНИ СТОПЕ ПОРЕЗА НА ИМОВИНУ У ГРАДУ НИШУ**

**Члан 1.**

Овом одлуком утврђује се стопа пореза на имовину на права на непокретностима на територији Града Ниша.

**Члан 2.**

Стопе пореза на имовину износе:

1) на права на непокретности пореског обвезника који води пословне књиге 0,40 %

2) на права на земљишту код пореског обвезника који не води пословне књиге 0,25 %

3) на права на непокретности пореског обвезника који не води пословне књиге, осим на земљишту

|  |  |
| --- | --- |
| **На пореску основицу** | **Плаћа се на име пореза** |
| до 10.000.000,00 дунара | 0,35 % |
| од 10.000.000,00 до 25.000.000,00 динара | 35.000,00 + 0,60% на основицу преко 10.000.000,00 дин |
| од 25.000.000,00 до 50.000.000,00 динара | 125.000,00 + 1,00% на основицу преко 25.000.000,00 дин. |
| преко 50.000.000,00 дин. | 375.000,00 + 2,00% на основицу преко 50.000.000,00 дин. |

**Члан 3.**

Даном почетка примене ове Одлуке престаје да важи Одлука о утврђивању висине стопе пореза на имовину (''Службени лист Града Ниша'' број 38/2011).

**Члан 4.**

Ову Одлуку објавити у „Службеном листу Града Ниша“ и на интернет страни званичне презентација Града Ниша.

**Члан 5.**

Ова одлука ступа на снагу 8 дана од дана објављивања у ''Службеном листу Града Ниша'', а примењиваће се од 01.01.2014. године.

**Број :\_\_\_\_\_\_\_\_\_\_\_\_\_\_\_\_\_\_**

**Датум : \_\_\_\_\_\_\_\_\_\_\_\_\_\_\_\_**

 **СКУПШТИНА ГРАДА НИША**

**ПРЕДСЕДНИК СКУПШТИНЕ**

 **Проф. др Миле Илић**

О Б Р А З Л О Ж Е Њ Е

1. ЗАКОНСКИ ОСНОВ

Законски основ за доношење ове одлуке је члан 11. и 38б. Закона о порезима на имовину (''Службени гласник РС'' број 26/2001, 45/2002, 80/2002, 135/2004, 61/2007, 5/2009, 101/2010, 24/2011 78/2011, 57/2012-УС и 47/2013).

Статутом Града Ниша, у члану 37. став 1. тачка 7. (''Службени лист Града Ниша'', број 88/2008), утврђена је надлежност Сгупштине Града Ниша за доношење прописа и других општих аката.

1. РАЗЛОЗИ ЗА ДОНОШЕЊЕ ОДЛУКЕ

Чланом 38б. став 1. Закона о порезина на имовину (''Службени гласник РС'' број 26/2001, 45/2002, 80/2002, 135/2004, 61/2007, 5/2009, 101/2010, 24/2011 78/2011, 57/2012-УС и 47/2013) прописано је да се порез на имовину утврђује за календарску годину применом одредби закона, као и одлуке скупштине јединице локалне самоуправе на чијој се територији имовина налази о стопама пореза на имовину, одлуке којом су одређене зоне и акта о коефицијентима непокретности у зонама, које важе на дан 15. децембра текуће године.

Одредбама члана 11. истог закона прописане су максималне стопе пореза на имовину.

Без обзира на одредбе члана 11. Закона о порезима на имовину, јединица локалне самоуправе је у обавези да до 30.новембра 2013. године донесе нову одлуку о стопама пореза на имовину за утврђивање пореза за 2014.годину, па и у случају ако се определи да стопе пореза на имовину остану непромењене у односу на стопе прописане важећом одлуком.

 У складу са одредбама Закона о финансирању локалне самоуправе, одлука о стопама пореза на имовину која је донета може се мењати, допуњавати и стављати ван снаге ради доношења нове одлуке, само у случају утврђивања буџета јединице локалне самоуправе за наредну годину, као и у случају доношења, односно измене закона о порезима на имовину или другог прописа којим се утврђују изворни приходи јединице локалне самоуправе.

1. АНАЛИЗА ЕФЕКАТА

Ефекти који се очекују доношењем ове одлуке се огледају повећању прихода од пореза на имовину, имајући у виду укидање накнаде за коришћење грађевинског земљишта од 01.01.2014. године. Наиме, пошто наредном периоду грађани неће имати обавезу за плаћање накнаде за коришћење грађевинског земљишта, повећање стопе пореза на имовину од 0,05% у односу на досадашњу, представља интегрисање овог јавног прихода у порез на имовину, како је то прописано Законом о планирању и изградњи (''Службени гласник РС'',број 47/03 и 34/06).

Пошто се пољопривредно и шумско земљиште до доношења новог Закона о порезима на имовину није опорезивало, стопа пореза од 0,25%, која ће се примењивати у опорезивању земљишта површине преко 10 ари, утицаће на повећање прихода у буџету .

1. ФИНАНСИЈСКА СРЕДСТВА ПОТРЕБНА ЗА СПРОВОЂЕЊЕ ОВЕ ОДЛУКЕ

 За спровођење ове одлуке није потребно обезбедити додатна средства у буџету Града Ниша.

УПРАВА ЗА ФИНАНСИЈЕ, ИЗВОРНЕ ПРИХОДЕ ЛОКАЛНЕ

САМОУПРАВЕ И ЈАВНЕ НАБАВКЕ

 НАЧЕЛНИК,

 Миљан Стевановић